

VLADA REPUBLIKE HRVATSKE

Zagreb, 12. studenoga 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo turizma i sporta  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Darka Klasića, u vezi s društvom Adriatic Croatia International Club d.d. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

KLASA:

URBROJ:

Zagreb,

 **PREDSJEDNIKU HRVATSKOGA SABORA**

PREDMET: Zastupničko pitanje Darka Klasića, u vezi s društvom Adriatic Croatia International Club d.d. - odgovor Vlade

 Zastupnik u Hrvatskome saboru, Darko Klasić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17, 29/18, 53/20, 119/20 - Odluka Ustavnog suda Republike Hrvatske i 123/20), zastupničko pitanje u vezi s društvom Adriatic Croatia International Club d.d.

 Na navedeno zastupničko pitanje Vlada Republike Hrvatske daje sljedeći odgovor:

 Kako je, sukladno Zakonu o ustrojstvu i djelokrugu tijela državne uprave (Narodne novine, broj 85/20), Ministarstvo turizma i sporta zaduženo, između ostaloga, za turističku politiku Republike Hrvatske, razvoj i investicije u turizmu te razvitak nautičkog turizma, dok je temeljem istog propisa Ministarstvo mora, prometa i infrastrukture nadležno, između ostaloga, za nautički promet, prometnu infrastrukturu i morske luke, vidljivo je kako je djelatnost društva Adriatic Croatia International Club d.d. (u daljnjem tekstu: Društvo) u nadležnosti oba ministarstva.

 Društvo, temeljem ishođenih koncesija, upravlja s ukupno 22 luke nautičkog turizma, a koje su morske luke te temeljem koncesija gradi lučku infrastrukturu, stoga je njegova djelatnost svakako u nadležnosti Ministarstva mora, prometa i infrastrukture. S druge strane, djelatnost Društva je vezana uz turizam, stoga je neosporna nadležnost Ministarstva turizma i sporta. Upravo zbog povezanosti djelatnosti Društva s nadležnosti oba tijela državne uprave, u Glavnoj skupštini Društva naizmjenično se imenuju predstavnici Ministarstva mora, prometa i infrastrukture i predstavnici Ministarstva turizma i sporta, za predsjednika i zamjenika predsjednika Glavne skupštine.

 Eventualno potrebna dodatna obrazloženja u vezi s pitanjem zastupnika dat će ministrica turizma i sporta dr. sc. Nikolina Brnjac.

PREDSJEDNIK

mr. sc. Andrej Plenković